
RAPORT DE SPECIALITATE

Prin prezenta, propun acordarea titlului de Cetățean de Onoare al comunei Horoatu Crasnei Părintelui BLEJAN RADU, Starețul Schitului Sfinții Apostoli ,,Petru și Pavel” din localitatea Stârciu, județul Sălaj, în semn de recunoaștere a meritelor sale deosebite în domeniul religios, social și cultural.
Părintele Stareț BLEJANB RADU a slujit cu devotament comunitatea religioasă din comuna Horoatu Crasnei, și nu numai, timp de 7 ani, promovând valorile creștine și îndrumând credincioșii pe calea spiritualității.

A organizat numeroase slujbe și activități religioase care au întărit coeziunea comunității și au sprijinit dezvoltarea spirituală a membrilor acesteia.

Sub coordonarea sa, Schitul Sfinții Apostoli ,,Petru și Pavel” din localitatea Stârciu a desfășurat diverse acțiuni caritabile și de ajutorare a persoanelor nevoiașe, și tot sub coordonarea sa au fost construite Schitul și  Casa Monahală, și dotate cu toate cele necesare realizării slujbelor și viețuirii în bune condiții, participând activ la toate lucrările de construire și amenajare a acestora.

Activitatea Părintelui a avut un impact profund asupra comunității din localitatea Stârciu. Datorită eforturilor sale, schitul a devenit nu doar un loc de rugăciune și meditație, ci și un  promotor al valorilor culturale. Numeroși locuitori ai localității și ai zonelor învecinate au beneficiat direct sau indirect de activitățile inițiate de stareț.
Având în vedere contribuțiile semnificative ale Părintelui Stareț BLEJAN RADU la dezvoltarea spirituală, socială și culturală a comunității noastre, considerăm că acordarea titlului de Cetățean de Onoare este pe deplin meritată. Această distincție ar reprezenta o recunoaștere a eforturilor sale necontenite și a impactului pozitiv pe care l-a avut asupra vieții comunității.

Vă rugăm să analizați această propunere și să aprobați acordarea titlului de Cetățean de Onoare al comunei Horoatu Crasnei Părintelui Stareț BEJAN RADU-Protosinghel Rafael al Schitului Sfinții Apostoli ,,Petru și Pavel” din localitatea Stârciu.

